sagorsarker/bangla-wikipedia huggingface dataset:
মেডেনস হোটেল

মেডেনস হোটেল দিল্লিতে অবস্থিত একটি হোটেল যাকে ওবেরয় মেডেনস হোটেল নামেও জানা যাই এবং গোড়ায় যাকে মেডেনস মেট্রোপলিটন হোটেল বলা হত সেই হোটেল টি দিল্লির সিভিল লাইনস অঞ্চলে অবস্থিত একটি ঐতিহ্য সম্পন্ন হোটেল| ১৯০৩ সালে খোলা এই হোটেল টি দিল্লিতে প্রথম দিকে খোলা আধুনিক হোটেল গুলোর মধ্যে একটি এবং এটি সেই জায়গায় তৈরী করা হযেছে যেখানে সব ইউরোপীয় শৈলী হোটেল গুলো অবস্থিত এবং যেখানে ব্রিটিশ রাজের কর্মকর্তারা এসে থাকতেন|
মূল হোটেল টি ১৮৯৪ সাল থেকে যৌথভাবে দুই ইংরেজ, মেডেন ভাই দের দ্বারা পরিচালিত হত এবং ১৯০২ সাল থেকে তার বর্তমান অবস্থানের মধ্যে থেকে জে| মেডেন এটার পরিচালনা করত| বিংশ শতাব্দীর প্রথম দিকে এই হোটেলটিকে দিল্লির সেরা হোটেল হিসেবে বিবেচনা করা হত| ১৯০৩ সালে যখন লর্ড কার্জন দ্বারা অভিষেক দরবার অনুষ্ঠিত হয় যেটা এডওয়ার্ড সপ্তম এর ভারতের সম্রাট হিসাবে রাজ্যাভিষেক হওয়ার আনন্দে ছিল তখন কার সময়ে এই মেট্রোপলিটন হোটেল দিল্লির সব থেকে দামী হোটেল ছিল থাকার জন্য|
আজ এই হোটেল ওবেরয় হোটেলস ও রিসর্টস চেন এর একটি অংশ|
এই হোটেল এ খাবার জন্য তিনটে জায়গার ব্যবস্থা আছে যার নাম হল যথারুপে-
এর মধ্যে কার্জন রুমের দেওয়ালে ৭০ টারও বেশি অনন্য এবং বিস্ময়কর ছবি দিয়ে সাজানো হযেছে| এখানে ইউরোপীয় এবং ভারতীয় খাবার পরিবেশন করা হয়| দি গার্ডেন টেরেস এ একটি তদর্থক কফি শপ আছে যার মধ্যে একটি সুন্দর উঠোন ও আছে| এখানে বায়ুমণ্ডল খুব আনন্দদায়ক যেটা বই পড়া এবং কথোপকথন জন্য আদর্শ জায়গা| দি কাভালরী বার হল ১৯ শতকের গোড়ার দিকের একটি বার যেখানে আদেশ অনুযায়ী পানীয় সরবরাহ করা হয়|
এই হোটেল এ থাকার জন্য নিম্নলিখিত চার ধরনের ঘরের ব্যবস্থা আছে –
এখানে গেস্টরা তাদের স্বার্থ এবং চাহিদা অনুযায়ী চয়ন করতে পারেন|
হোটেলের সমস্ত কক্ষ কেন্দ্রীয়ভাবে শীতাতপ নিয়ন্ত্রিত এবং ব্যক্তিগত রুমে তাপমাত্রা পরিবর্তন, ইত্যাদির ব্যবস্থাপনা আছে যেমন মিনি বার, ২৪-ঘণ্টা স্যাটেলাইট চ্যানেল, বেতার ইন্টারনেট, সরাসরি ডায়াল টেলিফোন এবং আরও অনেক|
উপহার হিসাবে গেস্ট দের কিছু সামগ্রী দেওয়া হয় যেমন
এই হোটেল এ সেমিনার এবং সম্মেলন ইত্যাদির জন্য উন্নত প্রযুক্তিগত ব্যবস্থা দিয়ে সজ্জিত রুম আছে| এই কোষগুলিতে অডিও মতামত প্রেরণের জন্য অর্থ প্রদান করা হয় এবং সহায়তার জন্য সবসময় কর্মীরা উপস্থিত থাকে|
নেটবুক

নেটবুক কম্পিউটার শ্রেণীর মধ্যে একটি ছোট, হালকা এবং কম দামি কম্পিউটার যা ২০০৭ সালে আলোর মুখ দেখে। নেটবুক কম্পিউটার ট্যাবলেট কম্পিউটার এবং ক্রোমবুকের (একটি বহনযোগ্য নেটওয়ার্ক কম্পিউটার) বাজারের অংশ।
২০০৭ সালের শেষের দিকে যাত্রার শুরুতেই নেটবুক কম্পিউটার বাজারের বিদ্যমান ছিল এবং নেটবুকগুলো কম ওজনের ও কম দামিও ছিল। কিন্তু নেটবুকে বিশেষ কিছু বৈশিষ্ট্য বাদ দেয়া হয় যেমন অপটিক্যাল ড্রাইভ আর ছিল ছোট মাপের প্রদর্শনী, কিবোর্ড এবং কম শক্তি খরচ করার বৈশিষ্ট্যের। উন্নয়নের বিভিন্ন ধাপে এদের আকার ৫" থেকে শুরু করে ১২" পর্যন্ত দেখা যায়। এদের ওজন হয় ১ কেজি (২.২ পাউন্ড) এবং প্রায়শই অন্যান্য ল্যাপটপ থেকে অত্যন্ত কম দামি। ২০০৯ সালের মাঝামাঝি কিছু তারবিহিন ডাটা সংযোগকারি কোন "খরচ" ছাড়া ব্যবহারকারীদের নোটবুক প্রদান করে বর্ধিত সেবা ব্যবহারের চুক্তির বিনিময়ে।
বাজারের আসার কিছুদিনের মধ্যেই নেটবুকের মধ্যে বিভিন্ন ধরনের বৈশিষ্ট্য ও আকারের দেখা পাওয়া যায় যার মধ্যে ছোট, হালকা মাপের ল্যাপটপ এবং সাবনোটবুকও রয়েছে। ২০০৯ সালের আগস্টে, যখন ডেল নেটবুককে ডেল নোটবুকের সাথে তুলনা করা হয়, সিনেট বলেছিল "নেটবুক কিছুই না শুধু ছোট মাপের সস্তা নোটবুক" তারা এও উল্লেখ্য করেছিল যে "এগুলোর হার্ডওয়্যার বৈশিষ্ট্য এত মিল যে একজন গড়পড়তার ক্রেতা বিভ্রান্ত হয়ে পড়বেন এই প্রশ্ন করে যে কেন একটি অন্যটির থেকে ভাল?" এবং শেষে তারা এই বলে সারাংশ টেনেছিলেন যে, " দুটো ডিভাইসে আসলে কোন তফাৎ নেই"। বিভিন্ন প্রস্তুতকারকরা তাদের এই নেটবুকের পন্যে নানা রকম সীমাবদ্ধতা আরোপ করে। যদিও এর ফলে নেটবুক একটি ছোট আকারের বাজারে সীমিত হয়ে পড়বে এবং খুব কমই আলাদা সুযোগ থাকবে একে অন্যান্য ল্যাপটপ এবং ট্যাবলেট থেকে আলাদা করার।
২০১১ সালে ট্যাবলেট কম্পিউটারের জনপ্রিয়তার কারণে (বিশেষ করে আইপ্যাড) নেটবুকের বিক্রয়ে ভাটা পড়ে। এছাড়াও ম্যাকবুক এয়ার যাকে আল্ট্রাবুক বলা হয় এমন ভাবে প্রস্তুত করা হয়েছে যাতে কার্যক্ষমতায় কোন ছাড় দেয়া হয়নি কিন্তু হালকা এবং বহনযোগ্য করা হয়েছে কিবোর্ড এবং প্রদর্শনীতে কোন প্রকার ছাড় না দিয়ে আর অবশ্যই এর দামও বেশি। ম্যাকবুক এয়ারের সাফল্যের কথা মাথায় রেখে তারই জবাবে ইন্টেল আল্ট্রাবুককে একটি নতুন উচ্চ-বহনযোগ্যতার মান হিসেবে ঠিক করে। যা কিছু বিশ্লেষকের দ্বারা প্রশংসিত হয় কারণ নেটবুক এই সুযোগ দিতে ব্যর্থ হয়েছে। যার ফলে নেটবুকের জন্য কম দামই শক্তিশালী বৈশিষ্ট হিসেবে প্রতিয়মান হয় অন্যদিকে এটি ট্যাবলেট এবং আল্ট্রাবুকের কাছে নকশা, সহজ ব্যবহারযোগ্যতা এবং বহনযোগ্যতার বৈশিষ্ট্যে পিছিয়ে আছে।
অনেক নেটবুক উৎপাদনকারী কোম্পানী ২০১২ সালের শেষ নাগাদ উৎপাদন বন্ধ করে দেয়। অনেক নেটবুক পণ্য ক্রোমবুক দ্বারা প্রতিস্থাপিত হয় যা নেটবুকেরই অন্য একটি শ্রেণী (এটি নেটওয়ার্ক ভিত্তিক)। ২০১৪ সালে ক্রোমবুকের বৃদ্ধির ফলে, মাইক্রোসফট একটি নতুন নেটবুক ছাড়ে যা উইন্ডোজ ৮.১ এবং বিং সার্চ নিয়ে আসে। ২০১৪ সালে এইচপি আবার নেটবুক বাজারে আসে তাদের স্ট্রিম ১১ পন্যটি নিয়ে।
ম্যাক্সিমিলিয়েন দ্য রোবসপিয়ের

ম্যাক্সিমিলিয়েন দ্য রোবসপিয়ের () (৬ মে ১৭৫৮ – ২৮ জুলাই ১৭৯৪) ছিলেন ফরাসি বিপ্লবের নেতা, জঁ-জাক রুসোর অনুরাগী, জ্যাকোবিন টেররের নেতা। তিনি শত্রু ছিলেন পোপ আর ক্যাথলিক চার্চের, কিন্তু 'অভিজাতদের নাস্তিকতা' তার চোখে সন্দেহজনক ছিল, তাই তিনি বিশ্বাস করতেন ধর্মমুক্ত র‍্যাডিকাল মানবতাবাদী একেশ্বরবাদে যেই জাত-বর্ণ-গোত্র-লিঙ্গ নির্বিশেষে সব মানুষ ঈশ্বরের সৃষ্টি হিসেবে সমান।
১৭৮৯ সালের ১৮ মে তিনি সংসদে প্রথম বক্তৃতা প্রদান করেন এবং ১৭৯১-এর ৩০ সেপ্টেম্বরের মধ্যে অন্তত ৫০০ বার সংসদে তার মতামত ব্যক্ত করেন। তিনি সংবিধান সভার সদস্য ছিলেন। ১৭৯১ এর জুন থেকে আগস্ট ১৭৯২ পর্যন্ত তিনি জ্যাকোবিন ক্লাবে বক্তৃতা দেন ১০০ বার। তিনি ফ্রান্সকে যুদ্ধের পথ হতে ফেরাতে পারেননি। ১৭৯৩ সালের ২৭ জুলাই তিনি গণনিরাপত্তা কমিটির সদস্য হিসেবে যোগ দেন এবং ১৭৯৪ সালের ২৮ জুন থেকে গণনিরাপত্তা কমিটির সভায় যোগদান বন্ধ করে দেন। ২৭ জুলাই তার বিরোধীগোষ্ঠী তার বক্তৃতায় বাঁধা দেয়। বিশৃঙ্খলার ভেতরেই তাকে গ্রেপ্তারের আদেশ পাস হয়ে যায়।২৮ জুলাই ১৭৯৪ তাকে গিলোটিনে পাঠানো হয়
অ্যালকেন

জৈব রসায়নে, অ্যালকেন বা প্যারাফিন (একটি ঐতিহাসিক নাম যার আরও অর্থ আছে) হলো সম্পৃক্ত হাইড্রোকার্বন। এদেরকে প্যরাফিন বলা হয় কারণ এরা সাধারণত বিক্রিয়ায় অংশগ্রহণ করে না। এরা অনেকটা নিষ্ক্রিয়। অ্যালকেনে সাধারণত শক্তিশালী সিগমা বন্ধন বিদ্যমান থাকে। অ্যালকেন শুধুমাত্র হাইড্রোজেন এবং কার্বন পরমাণূ দ্বারা গঠিত যারা একক বন্ধনে আবদ্ধ থাকে। অ্যালকেনের (কার্যত যা সর্বদাই চক্রবিহীন) সাধারণ রাসায়নিক সংকেত হলো CH। অ্যালকেনসমূহ জৈব যৌগের একটি সমগোত্রীয় শ্রেণির অন্তর্ভুক্ত যাতে প্রতিটি সদস্যের আণবিক ভরের পার্থক্য হয় ১৪.০৩ একক (একটি মিথ্যানিডাইল গ্রুপ (—CH—) এর ভর; একটি কার্বন পরমাণু, ১২.০১ একক এবং দুইটি হাইড্রোজেন পরমাণু, প্রতিটি প্রায় ১.০১ একক)। অ্যালকেনের বাণিজ্যিক উৎস প্রধানত দুইটি: অপরিশোধিত তেল এবং প্রাকৃতিক গ্যাস।
পরীক্ষাগারে সাধারণত কার্বক্সিলিক এসিড-এর সোডিয়াম লবণ-এর সাথে সোডালাইম মিশ্রণকে তীব্রভাবে উত্তপ্ত করলে অ্যালকেন উৎপন্ন হয়। এখানে সোডালাইমের তীব্র ক্ষার সোডিয়াম হাইড্রোক্সাইড কার্বক্সিলিক এসিডের সোডিয়াম লবণের অণু থেকে কার্বন ডাই অক্সাইড-কে সোডিয়াম কার্বনেট হিসেবে অপসারণ করে অর্থাৎ ডিকার্বক্সিলেসন ঘটিয়ে অ্যালকেন উৎপন্ন করে।
[গাড় কস্টিক সোডা (NaOH) দ্রবনে চুন (Cao) উত্তমরূপে মিশিয়ে উত্তাপের সাহায্যে মিশ্রণ থেকে পানি অপসারণ করে প্রাপ্ত সোডালাইম প্রধানত কস্টিক সোডার কাজ করে। সোডালাইম স্বচ্ছিদ্র, সহজে গলে না। তাই কাচ পাত্রে জমাট বাঁধে না এবং উৎপন্ন গ্যাস সহজেই বের হতে পারে।]
শিল্প ক্ষেত্রে কার্বন মনোক্সাইড ও হাইড্রোজেন-এর মিশ্রণ ৩০০ ডিগ্রী সেলসিয়াস তাপামাত্রায় উত্তপ্ত নিকেল চূর্ণের ওপর দিয়ে চালনা করলে মিথেন উৎপন্ন হয়।
কার্বন মনোক্সাইড এবং স্টিম অর্থাৎ জলীয় বাষ্পকে ২৫০-২৭০ ডিগ্রী সেলসিয়াস তাপমাত্রায় নিকেল কার্বনেট প্রভাবকের উপর দিয়ে চালনা করে মিথেনের শিল্পোৎপাদন করা হয়।
CH=CH+H=CH-CH
মুজিবনগর উপজেলা

মুজিবনগর উপজেলা বাংলাদেশের মেহেরপুর জেলার অন্তর্গত একটি প্রশাসনিক এলাকা।
এই উপজেলার উত্তরে মেহেরপুর সদর উপজেলা, পূর্বে চুয়াডাঙ্গা জেলার দামুড়হুদা উপজেলা ও মেহেরপুর সদর উপজেলা, দক্ষিণ ও পশ্চিমে ভারতের পশ্চিমবঙ্গ।
এই উপজেলার ৪টি ইউনিয়ন হচ্ছে - 
২০০০ সালের ২৪শে ফেব্রুয়ারি এটি উপজেলা হিসাবে যাত্রা শুরু করে। মুজিবনগর উপজেলা জনসংখ্যা ও আয়তনের দিক দিয়ে মেহেরপুর জেলার সবচেয়ে ছোট উপজেলা। মুজিবনগর উপজেলার উত্তরে মেহেরপুর সদর উপজেলা, পূর্বে চুয়াডাঙ্গা জেলা, দক্ষিণ-পশ্চিমে ভারতের পশ্চিমবঙ্গ রাজ্য অবস্থিত। মুজিবনগরের পুর্ব নাম বৈদ্যনাথতলা। পরবর্তীকালে এখানে আনুষঙ্গিক সুবিধাদিসহ ‘‘স্বাধীনতা স্মৃতিসৌধ’’ নির্মাণ করা হয় এবং বর্তমানে মুক্তিযুদ্ধের স্মারক ঐতিহাসিক স্থানটিকে পর্যটন কেন্দ্র হিসেবে গড়ে তোলার লক্ষ্যে মুক্তিযুদ্ধ ষ্মৃতিকেন্দ্রসহ ‘‘মুজিবনগর কমপ্লেক্স’’ নামে একটি বৃহৎ প্রকল্প বাস্তবায়নাধীন রয়েছে। ‘‘স্বাধীনতা স্মৃতিসৌধ’’ বাংলাদেশের স্বাধীনতা যুদ্ধের গৌরবময় ঐতিহ্যকে লালন করে চলেছে। মুক্তিযুদ্ধ স্মৃতিকেন্দ্র সহ মুজিবনগর কমপ্লেক্স এর নির্মাণ কাজ সমাপ্ত হলে স্বাধীনতা যুদ্ধের সেক্টর ভিত্তিক গৌরবজ্জ্বল চিত্র ফুটে উঠবে।
মুজিবনগর উপজেলা মেহেরপুর জেলায় অবস্থিত সবচেয়ে ছোট উপজেলা। ১৯৭১ সনে মুক্তিযুদ্ধের সময়প্রসিদ্ধ বৈদ্যনাথতলা আম্রকাননে বাংলাদেশের অস্থায়ী সরকার গঠিত হয় এবং ১৭এপ্রিল অস্থায়ী সরকারের মন্ত্রি পরিষদ শপথ গ্রহণ করে। জাতির জনক বঙ্গবন্ধু শেখ মুজিবুর রহমানকে অস্থায়ী সরকারের প্রথম রাষ্ট্রপতি ঘোষণা করা হয়। মুজিবনগর সরকারের প্রধানমন্ত্রি তাজউদ্দীন আহমেদ বঙ্গবন্ধু শেখ মুজিবুর রহমান এর নামের সাথে মিল রেখে এ স্থানের নামকরণ করেন মুজিবনগর।
কৃষি ও পর্যটক নির্ভরশীল
চন্দ্রভাগা নদী

চন্দ্রভাগা নদী বা চেনাব নদী (, , , , (, ) ভারত এবং পাকিস্তানের একটি প্রধান নদী। হিমালয়ের উপরিভাগে ভারতের হিমাচল প্রদেশের লাহাউল জেলায় এই নদীর উৎপত্তি হয়। পরবর্তীতে এটি ভারতের জম্মু ও কাশ্মীর হয়ে পাকিস্তানের পাঞ্জাব প্রদেশের সমতল ভূমির ওপর দিয়ে প্রবাহিত হয়। সিন্ধু জল চুক্তি অনুযায়ী চন্দ্রভাগা নদীর জল পাকিস্তানের জন্য বরাদ্দ করা হয়।
হিমাচল প্রদেশের বারা লাচলা পাস থেকে তুষার গলনের মধ্য দিয়ে চন্দ্রভাগা নদীর প্রবাহের শুরু হয়। বারা লাচলা পাসের দক্ষিণ দিক দিয়ে যে প্রবাহ যায় তা চন্দ্র নদী নামে পরিচিত এবং পাসের উত্তর দিকের প্রবাহ ভাগা নদী নামে প্রবাহিত হয়।
বর্তমানে ভারতীয় অংশে ৩টি বাঁধ রয়েছে। সম্মিলিতভাবে ২০০০ মেগাওয়াট বিদ্যুৎ উৎপাদন করে।  
রেইসি জেলায় অবস্থিত সালাল বাঁধ ভারতীয় অংশের সর্বনিম্নমুখী বাঁধ।
মিশরীয় সামরিক বাহিনী

মিশরীয় সামরিক বাহিনী হল মিশরের সামরিক বাহিনী, যা আফ্রিকা মহাদেশের বৃহত্তম আধুনিক সামরিক বাহিনী। মিশরীয় সেনাবাহিনী, নৌবাহিনী, বিমান বাহিনী এবং বিমান প্রতিরক্ষা বাহিনী এই বাহিনীর অন্তর্গত। মিশরের সামরিক বাহিনী ১৯২২ সালে প্রতিষ্ঠিত হয়েছিল। মিশরীয় সংবিধান অনুযায়ী, মিশরীয় সামরিক বাহিনীর কমান্ডার বা জরুরি সময়ে গঠিত বাহিনীর কমান্ড এবং মিশরীয় সামরিক বাহিনীর সর্বোচ্চ প্রধান প্রেসিডেন্টের নেতৃত্বে সুপ্রিম কাউন্সিল দ্বারা নির্বাচিত হবেন।
বহনযোগ্য মিডিয়া প্লেয়ার

বহনযোগ্য মিডিয়া প্লেয়ার (পিএমপি), মোবাইল ডিজিটাল মিডিয়া প্লেয়ার (এম-ডিএমপি) বা ডিজিটাল অডিও প্লেয়ার (ডিএপি) হল একটি বহনযোগ্য ডিজিটাল ভোক্তা ইলেক্ট্রনিক যন্ত্র যা ডিজিটাল মিডিয়া (অডিও, ছবি এবং ভিডিও) সংরক্ষণ করতে এবং চালাতে পারে। ডাটাগুলো সাধারণত একটি সিডি/ডিভিডি, ফ্ল্যাশ মেমোরি, মাইক্রোড্রাইভ বা হার্ডড্রাইভে জমা থাকে। বিপরীত দিকে, এনালগ বহনযোগ্য অডিও প্লেয়ারগুলো ডিজিটাল নয় এমন মিডিয়াগুলো চালাতে ব্যবহৃত হয় যেমন ক্যাসেট টেপ বা রেকর্ড ইত্যাদি।
মোবাইল ডিজিটাল অডিও প্লেয়ারগুলো প্রায়শই বাজারজাত করা হয় "বহনযোগ্য এমপি৩ প্লেয়ার" হিসেবে, যদিও এগুলো অন্যান্য ফাইল ফরমেট ও মিডিয়া সমর্থন করে। অন্যান্য ধরনের ইলেক্ট্রনিক যন্ত্রাংশ যেমন মোবাইল ফোন, স্মার্টফোন, ট্যাবলেট এবং মাঝে মাঝে ডিজিটাল ক্যামেরা ডিজিটাল মিডিয়া প্লেয়ারের মত কাজ করতে পারে যদিও সেগুলোতে মিডিয়া চালানোর কাজটি প্রাথমিক নয় তবুও এই সক্ষমতার জন্য এদেরকে মিডিয়া প্লেয়ার বলে ডাকা হয়।
যদিও বর্তমানে বেশিরভাগ ফ্ল্যাশ মেমোরি ভিত্তিক এবং হার্ড ড্রাইভ ভিত্তিক মিডিয়া প্লেয়ারগুলো উৎপাদনতালিকায় নেই, তবুও কিন্তু কিছু যেমন অ্যাপল আইপড এবং সনি ওয়াকম্যান ইত্যাদি এখনো প্রস্তুত করা হয়। আবার বহনযোগ্য সিডি/ডিভিডি প্লেয়ারগুলো এখনো সারা পৃথিবীতে বিভিন্ন ব্র্যান্ড কর্তৃক প্রস্তুত করা হয়।
এই নিবন্ধে বহনযোগ্য যন্ত্রাংশ যাদের মূল কাজ হল মিডিয়া চালানো তাদের উপর আলোকপাত করা হয়েছে।
জেপিইজি

কম্পিউটার জগতে, জেপিইজি ( ) (সবচেয়ে বেশি পরিচিত .জেপিজি অথবা .জেপিইজি ফাইল এক্সটেনশন হিসেবে) হল একটি বহুল ব্যবহৃত ডিজিটাল ছবি সংক্ষেপণের পদ্ধতি (লজি সংক্ষেপণ) বিশেষত ডিজিটাল ফটোগ্রাফির সময় উৎপাদিত ছবিসমূহ। সংক্ষেপণের মাত্রা নির্ধারণ করে দেয়া যায়, এতে ছবি বিনিময়ের সময় আসল সংরক্ষিত ছবির আকার এবং বিনিময় জন্য নির্বাচিত ছবির আকারে পার্থক্য করার সুবিধা পাওয়া যায়। জেপিইজি সাধারণত ১০:১ মাত্রায় সংক্ষেপণ করে যাতে সামান্য পরিমাণ ছবির মানের ক্ষতি হয়।
জেপিইজি সংক্ষেপণ পদ্ধতি কিছু ফাইল ফরমেটে দেখা যায় যেমন জেপিইজি/ইক্সিপ একটি বহুল ব্যবহৃত ছবির ফরমেট যা ডিজিটাল ক্যামেরা এবং অন্যান্য ফটোগ্রাফিক যন্ত্রাংশে দেখা যায়। জেপিইজি/জেএফআইএফ এটি ডব্লিউডব্লিউডব্লিউ বা ওয়াল্ড ওয়াইড ওয়েবে বহুল ব্যবহৃত ছবি সংরক্ষণ এবং বিনিময়ের ফাইল ফরমেট। এইসব ফাইল ফরমেটগুলো প্রায়শই বিভেদ্য নয় এবং খুব সাধারণভাবে জেপ্যাগ বা জেপিইজি নামে পরিচিত।
জয়েন্ট ফটোগ্রাফিক এক্সপার্ট গ্রুপ (জেপিইজি) এটি প্রস্তুত এবং মান নির্ধারন করে। জেপিইজির জন্য এমআইএমই মিডিয়া টাইপ হল ইমেজ/জেপ্যাগ (বর্ণীত আছে আরএফসি ১৩৪১), পুরাতন ইন্টারনেট এক্সপ্লোরার ভার্সন ছাড়া যা আপলোডের সময় জেপিইজি ছবির একটি এমআইএমই প্রকার ইমেজ/পিজেপ্যাগ প্রদান করে।
জেপিইজি/জেএফআইএফ ৬৫৫৩৫×৬৫৫৩৫ পিক্সেল আকারের ছবি সমর্থন করে যা প্রায় এক থেকে চার গিগাপিক্সেল (১০০০ মেগাপিক্সেল)
কম্পিউটার ওয়ার্ম

একটি কম্পিউটার ওয়ার্ম হল একটি স্বাধীন ম্যালঅয়্যার কম্পিউটার প্রোগ্রাম যা নিজেকে নকল করতে পারে যাতে তা অন্য কম্পিউটারে ছড়িয়ে পড়তে পারে। প্রায়শই এটি ছড়িয়ে পড়ার করার কাজে কম্পিউটার নেটওয়ার্ক ব্যবহার করে এবং অন্য কম্পিউটারের নিরাপত্তা ব্যর্থতার সুযোগ নেয়। একটি কম্পিউটার ভাইরাসের মত এটিরও নিজেকে কোন প্রোগ্রামে যোগ করার প্রয়োজন হয় না। এগুলো সবসময় নেটওয়ার্কের কিছু ক্ষতি করে এমনকি ইন্টারনেট ব্যান্ডউইথ খরচ করেও। কিন্তু ভাইরাস একটি কম্পিউটারের ফাইল নষ্ট করে বা আক্রান্ত করে।
অনেক ওয়ার্মই তৈরী করা হয়েছে ছড়িয়ে পড়ার জন্য এবং যেসব সিস্টেম দিয়ে তারা যায় সেগুলোর কোন পরিবর্তন সাধন করে না। তবে, মরিস ওয়ার্ম এবং মাইডুম দেখিয়েছে যে, এগুলো "পেলোড ফ্রি" নেটওয়ার্ক ট্রাফিক এবং অন্যান্য অনুদ্দেশ্যিত ফলাফল তৈরী করতে পারে। একটি "পেলোড" হল কোড যা নকশা করা হয়েছে ছড়িয়ে পড়া ছাড়াও আরো বেশি কাজ করার জন্য - এটি হয়ত হোস্ট সিস্টেম থেকে ফাইল ডিলিট করতে পারে (এক্সপ্লোরজিপ ওয়ার্ম), ফাইলকে এনক্রিপ্ট করতে পারে অথবা ইমেইলের মাধ্যমে ডকুমেন্ট পাঠাতে পারে। একটি খুবই সাধারণ পেলোড হল আক্রান্ত কম্পিউটারে একধরনের পিছনের দরজা তৈরী করা যাতে করে ওয়ার্ম প্রস্তুতকারক কম্পিউটারের নিয়ন্ত্রণ নিয়ে নিতে পারেন। এধরনের মেশিনগুলোকে প্রায়শই ডাকা হয় বটনেট বলে এবং স্প্যাম প্রেরণকারীদের দ্বারা বহুল ব্যবহৃত যা তারা ইমেইলে পাঠায় (জাঙ্ক ইমেইল) অথবা তাদের ওয়েব ঠিকানা লুকানোর জন্য। ধারণা করা হয়, স্প্যামাররা এধরনের ওয়ার্মগুলো তৈরীতে অর্থ সহায়তা করে এবং এমন ওয়ার্ম প্রস্তুতকারকদের ধরা হয়ে যারা আক্রান্ত আইপি ঠিকানা বিক্রয় করছে। অন্যান্যরা বিভিন্ন কোম্পানিকে ব্ল্যাকমেইল করার চেষ্টা করে ডস আক্রমণের হুমকি দিয়ে।
অন্যান্য ম্যালঅয়্যার দ্বারাও পিছনের এই দরজা বা গোপন দরজা তৈরীর চমৎকার কাজটি হয়ে থাকে যাতে ওয়ার্মও রয়েছে। উদাহরণসরূপ ডুমজুস, যা মাইডুম কর্তৃক তৈরী করা গোপন দরজা দিয়ে ছড়িয়ে পড়ে। ম্যালঅয়্যারের আরেকটি উদাহরণ হল রুটকিটের সুযোগ নেয়া এবং সনি/বিএমজি ডিআরএমের সফটওয়্যার দ্বারা ইনস্টল করা গোপন দরজা যা লক্ষাধিক লোক ব্যবহার করত সংঙ্গীত সিডির জন্য ২০০৫ সালের পূর্বে।
ওসমান গণি (ক্রিকেটার)

ওসমান গণি (; জন্ম: ২০ নভেম্বর, ১৯৯৬) আফগানিস্তানের উদীয়মান ক্রিকেটার। আফগানিস্তান ক্রিকেট দলে খেলছেন তিনি। দলের অন্যতম সদস্য ওসমান মূলতঃ ডানহাতি উদ্বোধনী ব্যাটসম্যান। এরপূর্বে ২০১৩ সালে অনূর্ধ্ব-১৯ দলে প্রতিনিধিত্ব করেন।
২০১৪ সালের এসিসি প্রিমিয়ার লীগে তার অভিষেক ঘটে। ১ মে, ২০১৪ তারিখে কুয়ালালামপুরের বেউয়েমাস ওভালে হংকংয়ের বিপক্ষে অনুষ্ঠিত খেলায় তিনি ২৭ রানে একটিমাত্র উইকেট লাভ করেন। পাশাপাশি ব্যাটিংয়ে নেমে ৬৮ বলে ৭০ রান সংগ্রহ করেন। ঐ ইনিংসে তিনি ৬টি চার ও ৪টি ছক্কা হাঁকান। পরের খেলায় সংযুক্ত আরব আমিরাতের বিপক্ষে ৫৫ রান তোলেন। ৪৫.৬০ গড়ে ২২৮ রান সংগ্রহ করে প্রতিযোগিতার শীর্ষ রান সংগ্রহকারী হন।
২০১৪ সালে জিম্বাবুয়ে সফরে বুলাওয়ে অ্যাথলেটিক ক্লাবে অনুষ্ঠিত খেলায় জিম্বাবুয়ে এ-দলের বিপক্ষে ছয়টি চার ও তিনটি ছক্কায় ৭৯ রান তুলে দলকে ১৬ রানের জয় এনে দেন।
২০ জুলাই, ২০১৪ তারিখে কুইন্স স্পোর্টস ক্লাবে অনুষ্ঠিত দ্বিতীয় একদিনের আন্তর্জাতিকে ওসমান আফগানিস্তানের ব্যাটিং মেরুদণ্ড রক্ষা করেন। ১৪৩ বলে তিনি ১১৮ রান তুলে অভিষেক ওডিআই সেঞ্চুরিসহ গুলবাদিন নায়েবের সাথে যৌথভাবে সর্বোচ্চ রান সংগ্রাহক হন। পরবর্তী সর্বোচ্চ রান ছিল মাত্র ২৩ যা গুলবাদিন নায়েব করেন। কিন্তু সিকান্দার রাজা বাটের ১৪১ রানের সুবাদে জিম্বাবুয়ে দল ৮ উইকেটে জয়লাভ করে ও চার-খেলার সিরিজে ২-০ ব্যবধানে এগিয়ে যায়।
আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য ওসমান গণিসহ ১৫-সদস্যের চূড়ান্ত তালিকা প্রকাশ করে।
সুলতান বিন বাজাদ আল উতাইবি

সুলতান বিন বাজাদ বিন হামিদ আল উতাইবি (আরবি: سلطان بن بجاد بن حميد العتيبي) ছিলেন সৌদি আরবের সাবেক ইখওয়ান যোদ্ধাদলের নেতা। ১৯১০ থেকে ১৯২৭ সালের মধ্যে তার সেনাদল রাজা আবদুল আজিজ ইবনে সৌদকে সামরিক সহায়তা দেয়। সহকর্মী ও বন্ধু ফয়সাল আল দাউয়িশের সাথে তিনি ইখওয়ান সদস্যদের নিয়ে আল হাসা, হাইল, আল বাহা, জিজান, আসির, মক্কা ও জেদ্দায় সামরিক অভিযানের নেতৃত্ব দেন। নিরক্ষর হলেও তিনি ধার্মিক ছিলেন। রাজার শত্রুদের বিরুদ্ধে তিনি লড়াই করেছেন।
হেজাজ বিজয়ের পর ইবনে সৌদ ও কিছু ইখওয়ান নেতারা রক্তাক্ত সংঘর্ষের দিকে এগোন। এর কারণ ছিল ইবনে সৌদ আরব উপদ্বীপের বাইরে সামরিক অভিযানে অনিচ্ছুক ছিলেন এবং আধুনিক রাষ্ট্র স্থাপনে সচেষ্ট হয়েছিলেন। আল উতাইবি ও তার সহযোগীরা একে পাপ মনে করতেন এবং ইবনে সৌদ ও ব্রিটিশদের মধ্যে হওয়া সমঝোতাকে চ্যালেঞ্জ করেন। তিনি ইবনে সৌদের বিরুদ্ধে বিদ্রোহে যোগ দেন। এমনকি সাবিলার যুদ্ধে বিদ্রোহী ইখওয়ানের পরাজয় হওয়ার পরও তিনি বিরোধিতা করে গেছেন।
সুলতান বিন বাজাদকে ১৯৩১ সালে আল আরতাউয়িয়ায় হত্যা করা হয়।
কাঁটা মুকুট

কাঁটা মুকুট বা ইউফরবিয়া মিলি () (বৈজ্ঞানিক নাম: Euphorbia milii) হচ্ছে সপুষ্পক উদ্ভিদের ইউফরবিয়া গণের একটি প্রজাতি। এদের আদি নিবাস মাদাগাস্কার। , যিনি প্রজাতিটিকে ১৮২১ সালে ফ্রান্সে চালু করেছিলেন, তার স্মরণে এবং তার সম্মানার্থে প্রজাতির নামকরণ করা হয়েছে। এটি অনুমান করা হয় যে প্রজাতিটিকে মধ্যপ্রাচ্যে প্রাচীনকালে চালু করা হয়, এবং এই কথা পৌরাণিক রূপ পায় যে যে যিশু খ্রিস্ট এর কাঁটার মুকুট পরেছিলেন।
এই গাছ পানি ও সরাসরি সূর্যের আলো পছন্দ করে। তাই নিয়মিত পানি দিতে হবে। গাছ দ্রুত বৃদ্ধির জন্য পুরনো ও বাদামী পাতা, পাতাছাড়া ডাল কেটে ফেলতে হবে। তবে ফাঙ্গাস রোগ এড়ানোর জন্য মাটিতে পরা মৃত ও ঝরে পরা পাতা সরিয়ে ফেলতে হবে। ডাল কাটার সময় একদম ডালের গোঁড়া থেকে কাটতে হবে। এর জন্য অবশ্যই প্লাস্টিকের গ্লাভস আর লম্বা কাঁচি ব্যবহার করতে হবে। সাদা কষ বন্ধ করার জন্য কেটে ফেলা জায়গায় বরফ ঠাণ্ডা পানি দিতে হবে।
কাঁটা ফুলের রস মাঝারি বিষাক্ত এবং ত্বক বা চোখের সংস্পর্শে এলে জ্বালা-পোড়া করে। এটি গ্রাস করলে তীব্র পেট ব্যথা, গলা ও মুখের জ্বালা-পোড়া এবং বমি হতে পারে। বিষাক্ত উপাদানগুলিকে ফর্বল এস্টার হিসাবে চিহ্নিত করা হয়েছে। এটি ঘোড়া, গরু, বিড়াল এবং কুকুরের মতো পোষা প্রাণীদের জন্য খুবই বিষাক্ত। মানুষের জন্য এটি হালকা বিষাক্ত এবং কেবল জ্বালা-পোড়া সৃষ্টি করে।
কাঁটামুকুট গাছকে কাটিং পদ্ধতিতে নতুন গাছ জন্মানো যায়। এই গাছ ঠান্ডা সহ্য করতে পারে না এবং ১০ ডিগ্রি সেলসিয়াস তাপমাত্রার নিচে বাঁচতে পারে না। ঠান্ডা এলাকায় এটি কাঁচের ঘরে রোদে রাখতে হয়। গরমকালে, যখন ঠান্ডার কোনো আশঙ্কা থাকে না, তখন এটি বাইরে কোনো আশ্রয় স্থানে রাখা যেতে পারে। উক্ত প্রজাতি এবং "ই. মিলি ভ্যার. স্প্লেন্ডেন্স" জাত, উভয়ই রয়্যাল হর্টিকালচারাল সোসাইটির গার্ডেন মেরিট পুরস্কার অর্জন করে।
বাংলাদেশের রূপরেখা

বাংলাদেশ দক্ষিণ এশিয়ার একটি সার্বভৌম রাষ্ট্র যার আনুষ্ঠানিক নাম গণপ্রজাতন্ত্রী বাংলাদেশ। বাংলাদেশের পশ্চিম, উত্তর ও পূর্ব সীমান্তে আছে ভারত, দক্ষিণ-পূর্ব সীমান্তে আছে মায়ানমার, আর দক্ষিণ উপকূলের দিকে আছে বঙ্গোপসাগর। বাংলাদেশ ভৌগলিকভাবে একটি উর্বর বদ্বীপের উপরে অবস্থিত আছে। উল্লেখযোগ্য, বাংলাদেশ ও পার্শ্ববর্তী ভারতীয় রাজ্য পশ্চিমবঙ্গ ও ত্রিপুরা একত্রে একটি অবিচ্ছিন্ন বাঙালি জাতিগত ও বাংলা-ভাষীগত অঞ্চল গঠন করে যার নাম "বঙ্গ" বা "বাংলা"। বঙ্গের পূর্বাংশ বা পূর্ব বাংলা ইতিহাসের ধারাবাহিকতায় বাংলাদেশ নামীয় পৃথক একটি আধুনিক জাতিরাষ্ট্র হিসাবে প্রতিষ্ঠিত হয়
বাংলাদেশের বর্তমান সীমান্ত তৈরি হয়েছিল ১৯৪৭ খ্রিষ্টাব্দে যখন ব্রিটিশ ঔপনিবেশিক শাসনাবসানে, বঙ্গ (বেঙ্গল প্রেসিডেন্সি) এবং ব্রিটিশ ভারত বিভাগ করা হয়েছিল। বিভাগের পরে বর্তমান বাংলাদেশের অঞ্চল তখন পূর্ব বাংলা নামে পরিচিত, যেটি নবগঠিত দেশ পাকিস্তানের পূর্ব অঞ্চল হিসেবে প্রতিষ্ঠিত করা হয়েছিল। পাকিস্তান অধিরাজ্যে থাকারকালীন "পূর্ব বাংলা" থেকে "পূর্ব পাকিস্তান"-এ নামটি পরিবর্তিত করা হয়েছিল। শোষণ, বৈষম্য ও নিপীড়নের বিরুদ্ধে সশস্ত্র সংগ্রামের মধ্য দিয়ে ১৯৭১ খ্রিষ্টাব্দে বাংলাদেশ একটি স্বাধীন ও সার্বভৌম দেশ হিসাবে প্রতিষ্ঠিত হয়।
নিচে বাংলাদেশ-বিষয়ক নিবন্ধগুলির একটি বিষয়ভিত্তিক রূপরেখা দেওয়া হলঃ
 কক্সবাজার সমুদ্র সৈকত
বর্তমানে বাংলাদেশের ৭টি বিভাগের অন্তর্গত ৬৪টি জেলায় মোট ৫০৭টি উপজেলা রয়েছে। 
বাংলাদেশ স্বাধীনতা লাভের পর মোট ১০টি সংসদীয় নির্বাচন ও ৩টি রাষ্ট্রপতি নির্বাচন অনুষ্ঠিত হয়েছে। এছাড়া সংসদীয় ব্যবস্থাপনায় আরও ৬ টি রাষ্ট্রপতি নির্বাচন অনুষ্ঠিত হয়েছে। 
বাংলাদেশের নিম্নোক্ত আন্তর্জাতিক সংস্থাগুলোতে সদস্যপদ রয়েছে।
নাসির জামাল

নাসির জামাল আহমদজাই (; জন্ম: ২১ ডিসেম্বর, ১৯৯৩) আফগানিস্তানের উদীয়মান ক্রিকেটার। আফগানিস্তান ক্রিকেট দলের অন্যতম সদস্য নাসির জামাল। দলে তিনি মূলতঃ ডানহাতি ব্যাটসম্যান। পাশাপাশি দলের প্রয়োজনে লেগ ব্রেক গুগলি বোলিংয়ে পারদর্শী তিনি। এরপূর্বে আফগানিস্তানের অনূর্ধ্ব-১৯ দলে খেলেছেন।
২২ জুলাই, ২০১৪ তারিখে জিম্বাবুয়ে সফরে স্বাগতিক জিম্বাবুয়ে ক্রিকেট দলের বিপক্ষে তার একদিনের আন্তর্জাতিকে অভিষেক ঘটে। ২০.১ ওভারে ১১২/৩ হবার পর ৪র্থ উইকেটে নাসির জামিল ও সামিউল্লাহ শেনওয়ারিকে সাথে নিয়ে ১৪ ওভারে আরও ৫৪-রানের জুটি গড়েন। খেলায় তিনি ৪৯ বলে মূল্যবান ২৮ রান সংগ্রহ করে আউট হন ও দলকে ২ উইকেটের জয় এনে দেন। এরপর জিম্বাবুয়ে এ-দলের বিপক্ষে ২-৫ আগস্ট, ২০১৪ তারিখে অনুষ্ঠিত ২য় প্রথম-শ্রেণীর ক্রিকেট খেলায় আফগানিস্তানের এ-দলের পক্ষে আব্দুল্লাহ আদিল, মোহাম্মদ মুজতবা, নাসির জামাল ও শরফুদ্দিন আশরাফের সাথে তারও প্রথম-শ্রেণীর ক্রিকেটে অভিষেক ঘটে।
আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য নাসির জামালসহ ১৫-সদস্যের চূড়ান্ত তালিকা প্রকাশ করে।
ইজমা

ইজমা (إجماع) একটি আরবি শব্দ। এর আভিধানিক অর্থ কোন বিষয়ে সকল ‍জনগণ একমত হওয়া। ইমাম যুবাইদী হানাফী বলেনঃ “والا جماع أي اجماع الأمة : الاتفاق” এবং ইজমা অর্থাৎ উম্মাতের ইজমাঃ ঐকমত্য
এ হাদীসের ব্যাখ্যায় মদীনা ইসলামী বিশ্ববিদ্যালয়ের কতিপয় আলেমগণ বলেন, এখানে জামাআত বলতে কুরআন ও সুন্নাহর অনুসারীদের বুঝানো হয়েছে, এবং সে কারণে কোরআন আর সুন্নাহ ব্যতীত আর কোন কিছুতেই সমগ্র মুসলিম উম্মাহ একমত হবে না।
ইমাম আবু হানীফা বলেন,"ইসলামী শরীয়াতের কোন হুকুমের ব্যাপারে একই যুগের সকল মুজতাহিদদের একমত হওয়াকে ইজমা বলে"।
মুসলিমদের নিকট এটি একটি শারঈ দলীল এবং এটি ত্যাগ করা গুনাহ এর কাজ। শায় খুল ইসলাম হাফেয ইবনে তাইমিয়া বলেন,
الْحَمْدُ لِلَّهِ، مَعْنَى الْإِجْمَاعِ: أَنْ تَجْتَمِعَ عُلَمَاءُ الْمُسْلِمِينَ عَلَى حُكْمٍ مِنْ الْأَحْكَامِ. وَإِذَا ثَبَتَ إجْمَاعُ الْأُمَّةِ عَلَى حُكْمٍ مِنْ الْأَحْكَامِ لَمْ يَكُنْ لِأَحَدِ أَنْ يَخْرُجَ عَنْ إجْمَاعِهِمْ؛ فَإِنَّ الْأُمَّةَ لَا تَجْتَمِعُ عَلَى ضَلَالَةٍ وَلَكِنْ كَثِيرٌ مِنْ الْمَسَائِلِ يَظُنُّ بَعْضُ النَّاسِ فِيهَا إجْمَاعًا وَلَا يَكُونُ الْأَمْرُ كَذَلِكَ بَلْ يَكُونُ الْقَوْلُ الْآخَرُ أَرْجَحَ فِي الْكِتَابِ وَالسُّنَّةِ.
হামদ এবং ছানা আল্লাহ এর জন্য। ইজমা এর অর্থ এটা যে আহকামের ভেতর কোনো হুকুমের উপর মুসলমানদের ঐ ইমাম গুলো ঐকমত্য হয়ে যায় এবং যখন কোনো হুকুমের উপর উম্মতের ইজমা প্রমাণিত হয়ে যায় তবে কারো জন্য জায়েয নয় যে ঐ ইমামদের ইজমা থেকে বের হয়ে যায়। কারণ উম্মত কখনই গোমরাহীর উপর ঐকমত্য হতে পারে না , কিন্তু অনেক মাসায়েল এর উপর কিছু লোক ভাবে যে এর উপর ইজমা আছে কিন্তু আসলে ঐ মাসালায় ইজমা হয় নি এক্ষেত্রে কিতাব এবং সুন্নাতই বেশি অধিকার প্রাপ্ত।
কারবালা

কারবালা (; "কারবালা আল-মুকাদ্দাসা" বলেও উল্লেখ করা হয়) ইরাকের অন্তর্গত একটি শহর। এটি বাগদাদের ১০০ কিমি (৬২ মাইল) দক্ষিণ-পশ্চিমে অবস্থিত। শহরটি কারবালা প্রদেশের রাজধানী। ২০০৩ সালের হিসাব অনুযায়ী এখানকার জনসংখ্যা ৫,৭২,৩০০ জন।
কারবালা মূলত ঐতিহাসিক কারবালার যুদ্ধের কারণে বেশি পরিচিত। মহানবীর দৌহিত্র ও আলীর পুত্র হোসাইন ইবনে আলী এই শহরে শাহাদাতবরণ করেন। মক্কা, মদিনা ও জেরুজালেমের পর শিয়া মুসলমানেরা কারবালাকে সবচেয়ে গুরুত্বপূর্ণ ধর্মীয় স্থান হিসেবে বিবেচনা করে থাকে।
বিভিন্ন অনুসন্ধানকারীদের মধ্যে "কারবালা" শব্দের উৎপত্তি সম্পর্কে অনেক মত রয়েছে। কেউ কেউ "কারবালা" এর সাথে "কারবালাতো" ভাষার একটি সংযোগ রয়েছে বলে উল্লেখ করেছেন, আবার কেউ কেউ এর অর্থ বের করার চেষ্টা করেছেন "কারবালা" শব্দের বানান এবং ভাষা বিশ্লেষণ করে। প্রাচীন ব্যাবিলনীয় গ্রামগুলির একটি গ্রুপ ছিল সেই গ্রুপের নাম ছিল "কার বাবেল"। সেই গ্রুপের অন্তর্ভুক্ত গ্রামগুলো হল - নানাওয়া, আল-গাদিরিয়া, কারবেল্লা (কার্ব ইল্লু। যেমন আরবা ইল্লু [আরবিল]), আল-নওয়াওয়েস এবং আল- হীর। অনুসন্ধানকারীরা উপসংহারে পৌঁছেছেন যে "কারবালা" শব্দটি সেই আরবি শব্দ "কার বাবেল" নামের গ্রুপটি থেকে এসেছে। সেই গ্রুপে উল্লেখ করা প্রাচীন ব্যাবিলনীয় গ্রামগুলির শেষ গ্রামের নামটি আজ আল-হাইয়ার নামে পরিচিত এবং যেখানে হুসেন ইবন আলীর কবর অবস্থিত।
তদন্তকারী ইয়াকুত আল-হামাউই উল্লেখ করেছিলেন যে "কারবালা" এর অর্থের বিভিন্ন ব্যাখ্যা থাকতে পারে, যার মধ্যে মূল যে ব্যাখাটি তিনি করেছেন সেটি হল যে জায়গায় হুসেইন ইবন আলীকে শহীদ করা হয়েছিল সেটি নরম মাটির তৈরি - "আল-কারবালাত"।
শিয়াদের বিশ্বাস অনুসারে, প্রধান দূত গ্যাব্রিয়েল (জিব্রাঈল আঃ) মুহাম্মদ (সাঃ) কে কারবালা' নামের প্রকৃত অর্থ বর্ণনা করেছেন: কার্ব (আরবি: كَرْب, যে ভূমি অনেক যন্ত্রণার কারণ হবে) এবং বালা' (আরবি: بَلَاء, দুর্দশা) এর সংমিশ্রণ।"
হাইপারলিংক

কম্পিউটিঙে হাইপারলিংক () হল উপাত্তের একটি রেফারেন্স বা ইঙ্গিত যা পাঠক সরাসরি ক্লিক করে বা মাউস রাখার দ্বারা অনুসরণ করতে পারে। একটি নথির একটি সম্পূর্ণ নথিতে অথবা একটি নির্দিষ্ট উপাদানে একটি হাইপারলিংক পয়েন্ট করে। হাইপারটেক্সট হল লেখাসহ হাইপারলিংক। একটি সফ্টওয়্যার ব্যবস্থা যা হাইপারটেক্সট তৈরি বা দেখতে ব্যবহৃত হয় তা হল হাইপারটেক্সট সিস্টেম বা হাইপারটেক্সট ব্যবস্থা। যখন একজন ব্যবহারকারী হাইপারলিংকসমূহ অনুসরণ করে তখন তাকে হাইপারটেক্সট ব্রাউজ বা পরিভ্রমণ বলে।
একটি হাইপারলিঙ্ক ধারণকারী নথিটি এর উত্স নথি হিসাবে পরিচিত। উদাহরণ স্বরূপ, উইকিপিডিয়া বা গুগল সার্চ-এর বিষয়বস্তুতে, পাঠ্যের অনেক শব্দ এবং পদ সেই পদগুলির সংজ্ঞাগুলির সাথে হাইপারলিঙ্কযুক্ত। হাইপারলিঙ্কগুলি প্রায়শই রেফারেন্স মেকানিজম যেমন বিষয়বস্তুর সারণী, পাদটীকা, গ্রন্থপঞ্জি, সূচীপত্র, অক্ষর, এবং শব্দাবলী।
কিছু হাইপারটেক্সটে হাইপারলিঙ্ক দ্বিমুখী হতে পারে এগুলো দুটি দিকে অনুসরণ করা যেতে পারে তাই উভয় প্রান্তই নোঙ্গর এবং লক্ষ্য হিসাবে কাজ করে। আরও জটিল ব্যবস্থা রয়েছে যেমন অনেক থেকে অনেক লিঙ্ক।
হাইপারলিঙ্ক অনুসরণ করার প্রভাব হাইপারটেক্সট সিস্টেমের সাথে পরিবর্তিত হতে পারে এবং কখনও কখনও লিঙ্কের উপর নির্ভর করতে পারে - উদাহরণস্বরূপ ওয়ার্ল্ড ওয়াইড ওয়েবে বেশিরভাগ হাইপারলিঙ্কে লক্ষ্য নথিটি প্রদর্শিত নথিটি প্রতিস্থাপন করে তবে কিছু লক্ষ্য নথিটি একটি নতুন উইন্ডোতে খোলার জন্য চিহ্নিত করা হয় (বা সম্ভবত একটি নতুন ট্যাবে)। আরেকটি সম্ভাবনা হল ট্রান্সক্লুশন যার জন্য লিঙ্ক লক্ষ্য একটি ডকুমেন্টের টুকরো যা সোর্স ডকুমেন্টের মধ্যে লিঙ্ক অ্যাঙ্করকে প্রতিস্থাপন করে। শুধু যে - ব্যক্তিরা নথিটি দেখছেন , তাঁরা হাইপারলিঙ্ক অনুসরণ করতে পারেন । এই হাইপারলিঙ্কগুলি প্রোগ্রামগুলি দ্বারা স্বয়ংক্রিয়ভাবে অনুসরণ করা যেতে পারে। যে প্রোগ্রাম প্রতিটি হাইপারলিঙ্ক অনুসরণ করে হাইপারটেক্সট অতিক্রম করে এবং সমস্ত পুনরুদ্ধারকৃত নথি সংগ্রহ করে , তাকে ওয়েব স্পাইডার বা ক্রলার বলা হয়।
আরাফাত পর্বত

আরাফাত পর্বত (, অথবা ) একটি গ্রানোডিওরাইট শৈলশিরা, যা সৌদি আরবের মক্কা প্রদেশে মক্কা শহর থেকে প্রায় দক্ষিণ-পূর্বে অবস্থিত। এটির উচ্চতা প্রায় , এবং সর্বোচ্চ বিন্দুটি উচ্চতায় অবস্থিত।
ইসলামি নবী মুহাম্মদ, নবুয়ত লাভের আগে কুরাইশ গোত্রের প্রথা ভেঙে অন্যান্য আরবদের সঙ্গে আরাফাত পর্বতে দাঁড়াতেন। এটি জুবাইর বিন মু'তইম নামক একজন কুরাইশ গোত্রীয়ের কাছে আশ্চর্যের বিষয় ছিল, যিনি মনে করতেন কুরাইশদের (যারা হুমস নামে পরিচিত ছিল) সেখানে থাকার অধিকার ছিল না।
ইসলামি বিশ্বাস অনুসারে, এই পর্বতেই নবী মুহাম্মদ তাঁর জীবনের শেষ দিকে হজ পালনের সময় বিদায় হজের ভাষণ () প্রদান করেন তাঁর সাহাবাদের উদ্দেশ্যে। অনেক মুসলমান বিশ্বাস করেন যে এখানেই আদম ও হাওয়া স্বর্গ থেকে পৃথিবীতে পতনের পর পুনরায় মিলিত হন এবং ক্ষমা লাভ করেন। এই কারণে পর্বতের আরবি নাম , অর্থাৎ "দয়াপর্বত"। এই ঘটনাস্থল চিহ্নিত করতে পর্বতের চূড়ায় একটি স্তম্ভ স্থাপন করা হয়েছে।
এই পর্বত হজের সময় বিশেষ গুরুত্বপূর্ণ। ইসলামি ক্যালেন্ডারের ধু আল-হিজ্জা মাসের ৯ তারিখ, যা আরাফাহ দিবস নামে পরিচিত, হজযাত্রীরা মিনা থেকে আরাফাতের দিকে যাত্রা করেন। এই দিনটিকে হজের সবচেয়ে গুরুত্বপূর্ণ দিন হিসেবে বিবেচনা করা হয়। এই দিনে (ভাষণ) প্রদান করা হয় এবং ও নামাজ একত্রে আদায় করা হয়। হাজীরা পুরো দিন পর্বতের উপত্যকায় অবস্থান করে আল্লাহর কাছে নিজেদের পাপ মোচনের জন্য প্রার্থনা করেন।
২০১২ সালের এক গবেষণায় আরাফাত পর্বতকে গ্রানোডিওরাইট শৈলশিরা হিসেবে শ্রেণিবদ্ধ করা হয়। এতে প্রধানত ফেল্ডস্পার, কোয়ার্টজ এবং মাসকোভাইট-সহ বিভিন্ন খনিজ উপাদান রয়েছে। গবেষণায় পেট্রোগ্রাফিক বিশ্লেষণ, ফিশন ট্র্যাক ডেটিং এবং γ-স্পেকট্রোমেট্রিক (HPGe) কৌশল ব্যবহার করে পর্বতের ভূতত্ত্ব, তাপীয় ইতিহাস এবং প্রাথমিক তেজস্ক্রিয় পদার্থের উপস্থিতিজনিত তেজস্ক্রিয় ঝুঁকি বিশ্লেষণ করা হয়।
এই গবেষণায় আরাফাতের গ্রানোডিওরাইট শিলার ফিশন ট্র্যাক বয়স নির্ধারণ করা হয় ৯.১৩ ± ১.০৫ মিলিয়ন বছর (Ma)। এছাড়াও গবেষণায় বলা হয় যে লাল সাগর সৃষ্টির পেছনে ম্যাগমা প্রবাহ, আগ্নেয়গিরি ক্রিয়াকলাপ ও সমুদ্রতলের সম্প্রসারণের মতো ভূ-প্রক্রিয়াগুলো এই শিলার প্রকৃত বয়সকে পরিবর্তন করে ৯.১৩ ± ১.০৫ Ma করেছে। গবেষণায় Ra, Th এবং K এর তেজস্ক্রিয়তা পরিমাপ করে দেখা যায় যে, এগুলো সাধারণ মানুষের স্বাস্থ্যের জন্য কোনো উল্লেখযোগ্য তেজস্ক্রিয় ঝুঁকি সৃষ্টি করে না।
আরাফাতের আনুষ্ঠানিকতা সূর্যাস্তের সময় শেষ হয় এবং এরপর হাজীরা মুযদালিফার দিকে রওনা হন, যেখানে তাঁরা মাগরিবের নামাজ ও সংক্ষিপ্ত এশার নামাজ আদায় করেন এবং অল্প সময়ের জন্য বিশ্রাম নেন।
পর্বতের চারপাশে সমতল এলাকা ‘‘আরাফাতের ময়দান’’ নামে পরিচিত। অনেক সময় ‘‘আরাফাত পর্বত’’ বলতে এই পুরো এলাকাকেই বোঝানো হয়। এটি ইসলামে একটি গুরুত্বপূর্ণ স্থান, কারণ হজের সময় ধু আল-হিজ্জা মাসের ৯ তারিখে হাজীরা এই এলাকায় দুপুর থেকে সূর্যাস্ত পর্যন্ত অবস্থান করেন। নির্ধারিত দিনে আরাফাতের ময়দানে উপস্থিত না থাকলে হজ শুদ্ধ হয় না।
২০১০ সালের শেষ দিক থেকে, এই এলাকা মক্কা মেট্রোর মাধ্যমে সেবাপ্রাপ্ত। সাধারণ হজের সময় আরাফাত পর্যন্ত হাঁটার দূরত্ব আনুমানিক ।
এই পর্বতের উল্লেখ জেমস জয়েস রচিত উপন্যাস "ফিনিগানস ওয়েক"-এ পাওয়া যায়।
চার্ল ল্যাঙ্গেভ্যাল্ট

চার্ল কেনেথ ল্যাঙ্গেভ্যাল্ট (; জন্ম: ১৭ ডিসেম্বর, ১৯৭৪) স্ট্যালেনবস এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। অবসর গ্রহণের পর বর্তমানে তিনি বাংলাদেশ জাতীয় ক্রিকেট দলের বোলিং কোচের দায়িত্ব পালন করছেন।
দক্ষিণ আফ্রিকা ক্রিকেট দলের পক্ষে টেস্ট ও একদিনের আন্তর্জাতিকে খেলেছেন তিনি। দলে চার্ল ল্যাঙ্গেভ্যাল্ট মূলতঃ ডানহাতি ফাস্ট-মিডিয়াম সুইং বোলার। ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোর দলে প্রতিনিধিত্ব করেন।
ক্রিকেট খেলায় মনোনিবেশের পূর্বে ড্রাকেনস্টেইন কারেকশনাল সেন্টারে ওয়ার্ডার হিসেবে কাজ করেন। ১৯৯৭-৯৮ মৌসুম থেকে ২০১৩-১৪ মৌসুম পর্যন্ত বোল্যান্ড দলের প্রতিনিধিত্ব করেছেন। তন্মধ্যে, ২০০৭ সালে জাতীয় পর্যায়ে বর্ষসেরা খেলোয়াড়ের মর্যাদা লাভ করেন তিনি।
অক্টোবর, ২০০১ সালে কিম্বার্লীতে কেনিয়ার বিপক্ষে একদিনের আন্তর্জাতিকে অভিষেক ঘটে তার। খেলায় তিনি দুই উইকেট পান। পরের খেলায় নিউল্যান্ডসে ২১ রানের বিনিময়ে ৪ উইকেট পান। ২০০৩ সালের ক্রিকেট বিশ্বকাপে দক্ষিণ আফ্রিকা দলের অন্যতম সদস্য মনোনীত হন। গ্রুপ-পর্বের একটিমাত্র খেলায় দূর্বল কেনিয়ার বিপক্ষে অংশগ্রহণ করেন।
জানুয়ারি, ২০০৫ সালে কেপটাউনের নিজ মাঠে ইংল্যান্ড দলের বিপক্ষে তার টেস্ট অভিষেক ঘটে। প্রথম ইনিংসেই তিনি ৪৬ রানে ৫ উইকেট লাভ করে সবিশেষ কৃতিত্ব দেখান।
১১ মে, ২০০৫ তারিখে বার্বাডোসের কেনসিংটন ওভালে অনুষ্ঠিত তৃতীয় একদিনের আন্তর্জাতিকে স্বাগতিক ওয়েস্ট ইন্ডিজের বিপক্ষে হ্যাট্রিক করার গৌরব অর্জন করেন। তিনি একে-একে ইয়ান ব্রাডশ, ড্যারেন পাওয়েল এবং কোরি কলিমোরকে আউট করেন। তার এ হ্যাট্রিকটি শেষ ওভারে সম্পন্ন হয় ও দল মাত্র ১ রানের ব্যবধানে নাটকীয়ভাবে জয় পায়। এ হ্যাট্রিকের ফলে তিনি প্রথম দক্ষিণ আফ্রিকানের মর্যাদা পান।
চার্ল ল্যাঙ্গেভ্যাল্ট কিছু সময় দক্ষিণ আফ্রিকা দলের বোলিং কোচের দায়িত্ব পালন করেন। ৩০ অক্টোবর, ২০১৭ তারিখে ওয়েস্ট ইন্ডিয়ান ক্রিকেটার অটিস গিবসন তার স্থলাভিষিক্ত হন। বাংলাদেশ ক্রিকেট বোর্ডের সাধারণ সভায় গৃহীত সিদ্ধান্ত মোতাবেক ২৭ জুলাই, ২০১৯ তারিখে তাকে বাংলাদেশ ক্রিকেট দলের বোলিং কোচ হিসেবে মনোনয়ন দেয়া হয়।
প্লেস্টেশন ৪

প্লেস্টেশন ৪ (আনুষ্ঠানিকভাবে পিএস৪ হিসেবে সংক্ষিপ্ত) সনি কমপিউটার এন্টারটেইনমেন্ট এর একটি ভিডিও গেম কনসোল। ফেব্রুয়ারি ২০, ২০১৩ ইং তারিখে এক সংবাদ সম্মেলনে প্লেস্টেশন ৪ কে প্লেস্টেশন ৩ এর উত্তরাধিকারী হিসেবে ঘোষণা করা হয়, এটি উত্তর আমেরিকাতে নভেম্বর ১৫, ২০১৩ ইং তারিখে চালু করা হয়েছিল ইউরোপ এবং অস্ট্রেলিয়া ২৯ নভেম্বর ২০১৩ তারিখে।
এটা ভিডিও গেম কনসোলের অষ্টম প্রজন্মের হিসাবে নিনটেনডোর উয়ি ইউ, এবং মাইক্রোসফটের এক্সবক্স ওয়ানের সাথে প্রতিদ্বন্দ্বিতা করে।
ফয়সাল আল দাউয়িশ

ফয়সাল বিন সুলতান আল দাউয়িশ (Arabic: فيصل بن سلطان الدويش, আনুমানিক ১৮৮২ – ১৯৩১) ছিলেন মুতায়র গোত্র ও ইখওয়ানের একজন নেতা। সৌদি আরবের একত্রীকরণে তিনি ইবনে সৌদকে সহায়তা করেন।
১৯২০ সালের ১৬ মে আল দাউয়িশ কুয়েতের প্রতিরক্ষা ও নিরাপত্তা বাহিনির উপর হামলা করেন এবং তাদের অনেকে নিহত হয়। পরে ১৯২০ সালে কুয়েতে ইখওয়ানের এক হামলায় তিনি নেতৃত্ব দেন। এসময় আল জাহরা গ্রাম তাদের দখলে আসে। কিন্তু ব্রিটিশদের চাপের কারণে তাদের সেখান থেকে সরে যেতে হয়।
১৯২৯ সালে সাবিলার যুদ্ধে ফয়সাল আহত হন। তিনি পালিয়ে যান এবং পরবর্তীতে কুয়েতে ব্রিটিশদের কাছে আত্মসমর্পণ করেন। রাজা আবদুল আজিজ ইবনে সৌদ তাকে ক্ষমা করেন তবে পরে তাকে কারাগারে পাঠানো হয়। ১৯৩১ সালে তিনি কারাগারে মৃত্যুবরণ করেন।
সাবিলার যুদ্ধ

সাবিলার যুদ্ধ (২৯ মার্চ ১৯২৯) ছিল ইখওয়ান বিদ্রোহের প্রধান যুদ্ধ। ইখওয়ান ও ইবনে সৌদের বাহিনীর মধ্যে এই লড়াই সংঘটিত হয়। কোনো এক পক্ষ উটে আরোহণ করেছে এমন যুদ্ধের মধ্যে এটি শেষ প্রধান যুদ্ধ। ইখওয়ান বাহিনীর রক্ষণশীল মনোভাবের কারণে তারা আধুনিক অস্ত্র ব্যবহার করত না। বিদ্রোহী ইখওয়ান যুদ্ধে পরাজিত হয়। তাদের প্রতিপক্ষ সৌদি বাহিনী লড়াইয়ে মেশিনগান ব্যবহার করে। বিদ্রোহের অন্যতম প্রধান নেতা ফয়সাল আল দাউয়িশ যুদ্ধে আহত নন। অভিযোগ রয়েছে যে সুলতান বিন বাজাদ যুদ্ধক্ষেত্র থেকে পলায়ন করেন।
ইবনে সৌদের সমর্থকদের দৃষ্টিতে এই যুদ্ধ প্রয়োজনীয় ছিল। তবে ইখওয়ান একে গণহত্যা ও বিশ্বাসঘাতকতা এবং ব্রিটিশ উপনিবেশবাদের কাছে সৌদিদের আত্মসমর্পণ হিসেবে দেখে।
সবুজ করাতি হাঙ্গর

সবুজ করাতি হাঙ্গর (), (বৈজ্ঞানিক নাম: Pristis zijsron), হচ্ছে প্রিস্টিডি পরিবারের করাতমাছ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।
সালমান বিন আবদুল আজিজ

সালমান বিন আবদুল আজিজ আল সৌদ (, "", ; জন্মঃ ডিসেম্বর ৩১, ১৯৩৫) হলেন সৌদি আরবের বাদশাহ, দুই পবিত্র মসজিদের খাদেম এবং আল সৌদের প্রধান। তিনি ২০১১ সাল থেকে সৌদি পররাষ্ট্র মন্ত্রণালয়ের দায়িত্বে ছিলেন তারও আগে ১৯৬৩ সাল থেকে ২০১১ সাল পর্যন্ত রিয়াদ প্রদেশের গভর্নর নিযুক্ত ছিলেন। সালমান জানুয়ারি ২৩, ২০১৫ তারিখে তার সৎভাই বাদশাহ আবদুল্লাহ বিন আবদুল আজিজের স্থলাভিষিক্ত হন।
সালমান ডিসেম্বর ৩১, ১৯৩৫ সালে জন্মগ্রহণ করেন। তিনি ইবনে সৌদের ২৫তম সন্তান। তার মায়ের নাম হাসসা আল সৌদাইরি। সালমান এবং তার ছয় ভাই সৌদাইরি সেভেন হিসেবে পরিচিত। তিনি রিয়াদের ঐতিহাসিক মুরাব্বা প্রাসাদে বেড়ে ওঠেন।
সালমান রাজধানী রিয়াদের প্রিন্স স্কুলে প্রাথমিক শিক্ষা সম্পন্ন করেন। এই বিদ্যালয়টি ইবনে সৌদ কর্তৃক শুধুমাত্র তার সন্তানদের শিক্ষাদানের উদ্দেশ্যে প্রতিষ্ঠা করা হয়েছিল। তিনি ধর্ম ও আধুনিক বিজ্ঞান বিষয়ে পড়াশুনা করেন।
সালমান শাসনকার্যের অভিজ্ঞতা লাভ করেন মাত্র ১৮ বছর বয়সে, যখন তার পিতা মার্চ ১৭, ১৯৫৪ সালে তাকে একজন আমির এবং রিয়াদের সহকারী গভর্নর নিযুক্ত করেন। পরবর্তিতে এপ্রিল ১৯, ১৯৫৫ সালে তিনি মন্ত্রী পদমর্যাদায় রিয়াদের গভর্নর নিযুক্ত হন। সালমান ডিসেম্বর ২৫, ১৯৬০ সালে এই দায়িত্ব পরিত্যাগ করেন।
সালমান ফেব্রুয়ারি ৪, ১৯৬৩ সালে রিয়াদ প্রদেশের গভর্নর নিযুক্ত হন। গভর্নর হিসেবে তিনি রিয়াদের উন্নয়নে অবদান রাখেন। তিনি তার দেশের পর্যটন রাজধানী প্রকল্প এবং বিদেশী বিনিয়োগ আকৃষ্ট করার জন্য একটি গুরুত্বপূর্ণ মৈত্রী হিসাবে দায়িত্ব পালন করেন। তিনি পশ্চিম সঙ্গে রাজনৈতিক ও অর্থনৈতিক সম্পর্ক উন্নয়নে ও বিশেষ অবদান রাখেন।
সালমান বিন আব্দুল আজিজ তিনবার বিবাহ করেন। তার প্রথম স্ত্রী "সুলতানা বিনতে তুর্কি আল সৌদাইরি" যিনি, জুলাই ২০১১ সালে ৭১ বছর বয়সে মারা যান, এবং ছিলেন তার মামা আসির প্রদেশের সাবেক গভর্নর তুর্কি বিন আহমদ আল সৌদাইরির কন্যা। সুলতানা ছিলেন সালমানের বিভিন্ন দাতব্য কার্যক্রমের অনুপ্রেরণা। এই পরিবারের সালমানের সন্তানরা হলেন, প্রিন্স ফাহাদ, প্রিন্স আহমদ, প্রিন্স সুলতান, প্রিন্স আব্দুল আজিজ, প্রিন্স ফয়সাল এবং "প্রিন্সেস হাসসা
লম্বাদন্তী করাতি হাঙ্গর

লম্বাদন্তী করাতি হাঙ্গর বা করাতি হাঙ্গর বা খান্দা মাগর(), (বৈজ্ঞানিক নাম:"Pristis microdon") হচ্ছে প্রিস্টিডি পরিবারের করাতমাছ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।
কালপুরুষ নীহারিকা

কালপুরুষ নীহারিকা (যা "মিজার ৪২" বা "এম ৪২" এবং "এনজিসি ১৯৭৬" নামেও পরিচিত।) এটি একটি বিকীর্ণ নীহারিকা যা ছায়াপথের দক্ষিণে অবস্থিত এবং এটি একটি অন্যতম উজ্জ্বল নীহারিকা যা রাতের আকাশে খালি চোখে দেখা যায় । "এম ৪২" এর অবস্থান এবং এটি পৃথিবীর নিকটবর্তী বড় তারা গঠন অঞ্চলে অবস্থিত। কালপুরুষ নীহারিকাটি অনুমান করা হয় ১৩  আলোক বর্ষ জুড়ে। সূর্যের তুলনায় এটার ভর প্রায় ২০০০ বার। পুরাতন গ্রন্থে অনেক বার কালপুরুষ নীহারিকাকে "গ্রেট নীহারিকা" বা "গ্রেট কালপুরুষ নীহারিকা" বলা হয়েছে যেমন কালপুরুষ নীহারিকা পড়ুন.
কালপুরুষ নীহারিকাটি রাতের আকাশে সর্বোচ্ছ যাচাইকৃত এবং ছবি ধারনকৃত এবং সর্বাধিক অধ্যায়িত স্বর্গীয় বৈশিষ্ট্যময় নীহারিকা। এই নীহারিকাটি তারা এবং পৃথিবীর গঠন সম্পর্কে অনেক তথ্য প্রকাশ করতে সাহয্য করেছে। এআরওয়াই পদ্ধতি গঠিত হয়ছে মেঘ, গ্যাস, এবং ধূলিকণা দ্বারা। জ্যোতির্বিজ্ঞানীরা সরাসরি পর্যবেক্ষণ করে দেখেছেন নীহারিকাটির চারপাশে তীব্র গ্যাস এবং প্রচন্ড গতিবেগ।
এই নীহারিকাটি খালিচোখে দৃশ্যমান এবং দূষনমুক্ত জায়গা থেকেও খালিচোখে দেখা যায়। এটা কালপুরুষ কর্তৃত্ব মাঝখানে "তারকা" হিসেবে দেখা হয়, যার তিনটি বড় তারকা দক্ষিণ কালপুরুষ বেল্ট অবস্থিত। খালি চোখে তারাগুলো অস্পষ্ট/ঝাপসা দেখায়,ছোট দূরবীন অথবা ছোট টেলিস্কোপ এর মাধ্যামে পরিষ্কার দেখা যায়। কেন্দ্রীয় অঞ্চলের শীর্ষ পৃষ্ঠ উজ্জ্বলতা হল ১৭ Mag/arcsec and বাইরের নীলাভ ভাস একটি শিখর পৃষ্ঠ উজ্জ্বলতা আছে যা ২১.৩ Mag/arcsec.
কালপুরুষ নীহারিকাটি বহন করে খোলা গুচ্ছ, যা অসমাস্তরাল বাহুবিশিষ্ট চতুর্ভুজ হিসেবে পরিচিত,যার কারণ তারকাগুচ্ছএর চারটি প্রধান তারা. এর মধ্যে দুটি সহজে সমাধান করা যায় রাতের আকাশে বাইনারি সিস্টেমের মাধ্যমে, যা সর্বমোট ৬ টি তারা.অসমাস্তরাল বাহুবিশিষ্ট চতুর্ভুজের তারা গুলো এখনো প্রাথিমক বছরে আছে। অসমাস্তরাল বাহুবিশিষ্ট চতুর্ভুজ এর উপাদান সম্ভবত অনেক বেশি "কালপুরুষ নীহারিকা ক্লাস্টার" যা সংযুক্ত বা একত্রিত হয়েছে প্রায় ২,০০০ তারা নিয়ে এবং ২০ আলোক বর্ষ জুড়ে।. সম্ভবত ২০০ মিলিয়ন বছর আগে এই কালপুরুষ নীহারিকা ক্লাস্টার ধাবিত তারা এর ঘর ছিল। যা বর্তমানে কালপুরুষ নীহারিকাটি থেকে দূরে সরে যাচ্ছে এর কারণ দ্রুতবেগ যা ১০০এনবিএসপি;কি.মি/সে থেকেও বেশি 
পর্যবেক্ষকরা এই নীহারিকার দীর্ঘ একটি স্বতন্ত্র সবুজাভ ছোপ উল্লেখ করেছেন, এছাড়াও এর অঞ্চল লাল এবং নীল বেগুনি। এই লাল বর্ণের কারণ Hα একটি তরঙ্গদৈর্ঘ্য যা পুনর্গঠন লাইন ৬৫৬,৩ এ বিকিরণ NM. নীল-বেগুনি রঙের কারণ বৃহদায়তন হে-বর্গ থেকে প্রতিফলিত বিকিরণ।
এই সবুজাভ ছোপ বিংশ শতাব্দীর আগে জ্যোতির্বিজ্ঞানীদের কাছে ধাধার মত ছিল কারণ যে সময়ে পরিচিত ভুতুড়ে লাইন গুলি কেউ ব্যাখ্যা করতে পারে নি। এই লাইন একটি নতুন উপাদান দ্বারা সৃষ্ট ছিল,এর নাম নেভুলিয়াম,এটি একপ্রকার রহস্যময় উপাদান সৃষ্টি করে যা নিয়ে কিছুটা রহস্য ছিল। পারমাণবিক পদার্থবিদ্যায় ভাল বুঝা,যাইহোক এটা পরে নির্ধারিত হয়েছিল যে সুভজাভ ছোপ এর কারণ হালকা প্রবাহমান বিদ্যুত্-পরমাণু এর চলন এবং ডাবল আয়ন অক্সিজেন। একটি তথাকথিত "নিষিদ্ধ রূপান্তর"এটা গভীর স্থান পাওয়া নিস্তব্ধ এবং প্রায় সংঘর্ষের মুক্ত পরিবেশের উপর নির্ভরশীল, কারণ এই বিকিরণ পরীক্ষাগার নকল করা অসম্ভব ছিল।
পাতি জলঘোড়া

পাতি জলঘোড়া () (বৈজ্ঞানিক নাম: Hippocampus kuda), হচ্ছে সিংনাথিডি পরিবারের একটি মাছের প্রজাতি। পাতি জলঘোড়া হচ্ছে ছোট, ঘোড়ার-মতো মাছ, যাদের অসাধারণ জন্মপ্রক্রিয়া আছে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।
পাতি জলঘোড়া একটি ছোট মাছ, যার দৈর্ঘ্য ১৭–৩০ সেন্টিমিটার পর্যন্ত হতে পারে। শরীরটি তুলনামূলকভাবে বড়, দীর্ঘাকৃতির এবং এতে কোনো কাঁটা নেই, বরং সব উঁচুনিচু অংশ গোলাকার। মাথাটি শরীরের তুলনায় বড় এবং নাকটি ছোট ও মোটা। করোনেটটি ছোট এবং পেছনের দিকে উঁচু হয়ে থাকে, কখনো কখনো এতে দীর্ঘ সুতার মতো অংশ থাকতে পারে। কিছু প্রাপ্তবয়স্কের পৃষ্ঠ পাখনির ওপর দিয়ে কালো রেখা চলতে দেখা যায়। শরীরের রঙ সাধারণত কালো দাগের দানাদার গঠনের হয়, তবে কখনো কখনো হলুদ, ক্রিম বা লালচে দাগযুক্তও হতে পারে, এবং এতে অসংখ্য ছোট ছোট কালো দাগ দেখা যায়।
জলঘোড়াের একটি লেজ থাকে, যা বাঁকানোর এবং কিছু ধরে রাখার কাজে ব্যবহৃত হয়। এটি শরীরের পাত (body plates) থাকার কারণে লেজকে নিচের দিকে বাঁকাতে পারে। হাইপক্সিয়া পেশি লেজ বাঁকানোর জন্য দায়ী। শরীরের পাতগুলি এই হাইপক্সিয়া পেশির ওপর বল প্রেরণ করে, যাতে লেজটি বাঁকানো সম্ভব হয়। এই কঙ্কাল-পেশিগত (musculoskeletal) কার্যক্রম জলঘোড়াের শারীরিক গঠন সম্পর্কে আরও গভীরভাবে বুঝতে সহায়তা করে।
পাতি জলঘোড়া পারস্য উপসাগর থেকে দক্ষিণ-পূর্ব এশিয়া, অস্ট্রেলিয়া, জাপান ও হাওয়াই সহ বিভিন্ন প্রশান্ত মহাসাগরীয় দ্বীপে পাওয়া যায়। এটি তানজানিয়া থেকে দক্ষিণ আফ্রিকা পর্যন্ত আফ্রিকার পূর্ব উপকূলেও বিস্তৃত, যার মধ্যে উত্তর-পশ্চিম ভারত মহাসাগর থেকে প্রশান্ত মহাসাগরের কেন্দ্র পর্যন্ত ইন্দো-প্যাসিফিক অঞ্চল অন্তর্ভুক্ত। অধিকাংশ পাতি জলঘোড়া চীনের উপকূলবর্তী অঞ্চল থেকে অস্ট্রেলিয়া পর্যন্ত বিস্তৃত এলাকায় বসবাস করে।
এই প্রজাতি নদীমুখ, ল্যাগুন, বন্দর, উপকূলবর্তী এলাকা এবং সমুদ্রঘাসের (seagrass) বেডে বসবাস করে। এদের আবাসস্থল সাধারণত অগভীর জল, সর্বোচ্চ ৫৫ মিটার গভীর পর্যন্ত সীমাবদ্ধ। এরা গ্রীষ্মমণ্ডলীয়, লবণাক্ত বা সামুদ্রিক পরিবেশে বসবাস করে।
এই প্রজাতির মিলনপ্রণালী সম্পূর্ণরূপে একগামী। সঙ্গমের আগে এরা একটি অনন্য প্রেমপ্রদর্শন (courtship ritual) করে থাকে। পুরুষ জলঘোড়া রঙ পরিবর্তন করে নাচতে থাকে এবং করোনেট দিয়ে ক্লিকিং শব্দ তৈরি করে। এক পর্যায়ে পুরুষ ও স্ত্রী জলঘোড়াের লেজ একে অপরের সঙ্গে জড়িয়ে যায় এবং স্ত্রী তার ডিমগুলো পুরুষের নিম্নভাগের ব্রুড থলিতে একটি ওভিপোজিটরের মাধ্যমে রেখে দেয়। একটি থলিতে এক হাজার পর্যন্ত ডিম থাকতে পারে। বিকাশকাল সাধারণত ২০ থেকে ২৮ দিন পর্যন্ত স্থায়ী হয়। তবে বাচ্চা জন্ম দেওয়ার সময় নির্ভর করে মৌসুমি বায়ু, চন্দ্রচক্র এবং পানির তাপমাত্রার ওপর। সাধারণত পূর্ণিমার সময় পুরুষ প্রসব করে এবং নবজাতক জলঘোড়াের গড় দৈর্ঘ্য হয় প্রায় ৭ মিলিমিটার।
এই প্রজাতি সর্বভোজী এবং ছোট জীবিত শিকার যেমন লার্ভা মাছ এবং ঝোপ্লাঙ্কটন খায়। এরা শক্তিশালী সাঁতারু নয় এবং শোষণ ফিডিং পদ্ধতিতে খাদ্য আহরণ করে। এর প্রধান শিকারির মধ্যে রয়েছে কাঁকড়া, রে মাছ, টুনা এবং সামুদ্রিক কচ্ছপ, এমনকি মানুষও।
পাতি জলঘোড়া প্রজাতিটি চীনা ঐতিহ্যবাহী ওষুধে অত্যন্ত গুরুত্বপূর্ণ। ধারণা করা হয়, এটি স্নায়ুতন্ত্র, প্রজনন, হরমোন এবং রোগপ্রতিরোধ ব্যবস্থা নিয়ন্ত্রণে সহায়তা করে। প্রতি বছর প্রায় ২৫ মিলিয়ন জলঘোড়া চিকিৎসা কাজে ব্যবহৃত হয়। ভিয়েতনাম, ভারত, ফিলিপাইন এবং থাইল্যান্ড হল এর সবচেয়ে বড় রপ্তানিকারক দেশ।
শরিফীয় খেলাফত

শরিফিয়ান খিলাফত () ছিল হেজাজের মক্কার শরিফ কর্তৃক ঘোষিত খিলাফত। ১৯২৪ সালে উসমানীয় খিলাফতের বিলুপ্তির পর এই খিলাফত ঘোষিত হয়।
১৫ শতাব্দীর দিকে শরিফিয়ান খিলাফত নিয়ে কিছু ধারণা তৈরী হলেও তা বাস্তব রূপ লাভ করে ১৯ শতকের শেষদিকে উসমানীয় সাম্রাজ্যের পতনের কারণে তা গুরুত্ব লাভ করতে থাকে। ১৮৭৭-১৮৭৮ সালে রুশ-তুর্কি যুদ্ধে তুর্কিদের পরাজয়ের ফলে এর গুরুত্ব বৃদ্ধি পায়। তবে মধ্য প্রাচ্য বা অন্যান্য অঞ্চলে এই খিলাফত বেশি সমর্থন পায়নি।
১৯২২ সালের ১ নভেম্বর তুরস্কের স্বাধীনতা যুদ্ধের মধ্যবর্তী সময়ে উসমানীয় সাম্রাজ্যের বিলুপ্তি হয়। তবে সুলতানের পদ না থাকলেও খলিফার পদ আরো ১৬ মাস টিকে ছিল। এসময়ের মধ্যে খলিফা ছিলেন দ্বিতীয় আবদুল মজিদ। ১৯২৪ সালের ৩ মার্চ পর্যন্ত নবগঠিত তুর্কি প্রজাতন্ত্রের পৃষ্ঠপোষকতায় তিনি খলিফা হিসেবে দায়িত্ব পালন করেন। এরপর তুরস্কের গ্র্যান্ড ন্যাশনাল এসেম্বলি খিলাফতকে বিলুপ্ত ঘোষণা করে। মক্কার শরিফ হুসাইন বিন আলি নিজেকে খলিফা ঘোষণা করেন। তার দাবি ছিল যে তিনি নবির বংশের ব্যক্তি এবং ইসলামের প্রথম দুই পবিত্র স্থান মসজিদুল হারাম ও মসজিদে নববী তার আওতাধীন রয়েছে তাই তিনি খিলাফতের দাবিদার। এই দুই মসজিদের তত্ত্বাবধান খলিফার জন্য অলঙ্ঘনীয় শর্ত ছিল। দ্য টাইমস অনুযায়ী শেষ উসমানীয় সুলতান ও সাবেক খলিফা ষষ্ঠ মুহাম্মদ একটি টেলিগ্রাফ পাঠিয়ে হুসাইনের খিলাফতের দাবিকে সমর্থন করেন। তবে হুসাইন বিন আলির খিলাফত এসময় ঔপনিবেশিক শক্তির আওতাধীন আরব বিশ্বের ব্যাপক স্বীকৃতি লাভে ব্যর্থ হয়। ইবনে সৌদের ইখওয়ান বাহিনী কর্তৃক হেজাজ বিজয়ের পর হুসাইনের হাশিমি পরিবারকে হেজাজ ছেড়ে পালিয়ে যেতে হয়। ফলে শরিফিয়ান খিলাফতের বিলুপ্তি ঘটে।
মক্কার শরিফ

মক্কার শরিফ (, "Sharīf Makkah") বা হেজাজের শরিফ (, "Sharīf al-Ḥiǧāz") উপাধিটি মক্কা শরিফাতের নেতাদের ক্ষেত্রে ব্যবহৃত হত। তারা প্রথা অনুযায়ী মক্কা ও মদিনার তত্ত্বাবধান করতেন। শরিফ অর্থ সম্ভ্রান্ত। মুহাম্মদ এর নাতি হাসান ইবনে আলির বংশধরদের ক্ষেত্রে তা ব্যবহৃত হয়।
শহর ও পার্শ্ববর্তী অঞ্চলের নিরাপত্তা ও হজ্জযাত্রীদের সুরক্ষা শরিফের দায়িত্ব ছিল। একে শেরিফ হিসেবেও উচ্চারণ করা হয়। টি ই লরেন্স তার "সেভেন পিলারস অব উইজডোম" বইয়ে শেরিফ উল্লেখ করেছেন। কিছু দেশে আইন ও প্রশাসনিক পদ হিসেবে যে শেরিফ দেখা যায় তার সাথে এই পদের সম্পর্ক নেই।
আব্বাসীয় যুগের শেষের দিকে মক্কার শরিফের পদটি প্রথম দেখা যায়। ১২০১ সাল থেকে শরিফাত হাশিমি গোত্রের ব্যক্তিরা এই পদে আসীন হতেন। তবে এটি বৃহত্তর বনু হাশিম গোত্র নয়। হাশিমি পরিবারের সদস্যরা ২০ শতাব্দী পর্যন্ত বিভিন্ন মুসলিম শক্তি যেমন আইয়ুবীয়, মামলুকদের প্রতিনিধি হিসেবে শরিফ পদ লাভ করতেন। ১৫১৭ সালে শরিফ উসমানীয় খিলাফতের অধীনতা মেনে নেন। তবে এসময় স্থানীয় স্বায়ত্তশাসন বজায় ছিল। উসমানীয় যুগে শরিফাত উত্তরে মদিনা ও দক্ষিণে আসিরকে এর নিয়ন্ত্রণাধীন করে নেয় এবং নিয়মিতভাবে নজদে আক্রমণ চলতে থাকে।
হুসাইন বিন আলির সময় শরিফাত সমাপ্ত হয়। ১৯১৬ সালের আরব বিদ্রোহের সময় তিনি উসমানীয় শাসনের বিদ্রোহ করেছিলেন। প্রথম বিশ্বযুদ্ধে উসমানীয় সাম্রাজ্যের পরাজয় ও সাম্রাজ্যের বিলুপ্তির পর তিনি নিজেকে খলিফা ঘোষণা করেন। ব্রিটিশরা তার দুই পুত্র ফয়সাল ও আবদুল্লাহকে যথাক্রমে ইরাক ও ট্রান্সজর্ডান আমিরাতের ক্ষমতায় বসায়। ১৯২৪ সালে হুসাইন নজদের আবদুল আজিজ ইবনে সৌদের ক্রমবর্ধমান হামলার সম্মুখীন হন। তিনি তার জাগতিক উপাধিগুলো তার পুত্র আলি বিন হুসাইনকে সমর্পণ করেন। আলি বিন হুসাইন ছিলেন শেষ শরিফ। ১৯২৫ সালের শেষদিকে ইবনে সৌদ হেজাজ জয় করে নেন এবং হাশিমিদের বহিষ্কার করা হয়। এরপর থেকে মক্কা ও মদিনা আল সৌদ কর্তৃক নিয়ন্ত্রিত হয়ে আসছে।<ref name="Ibn Saud reign of Hejaz – http://www.saudinf.com"></ref>
মক্কা শরিফাত

মক্কা শরিফাত () বা মক্কা আমিরাত ছিল মক্কার শরিফ কর্তৃক শাসিত একটি রাষ্ট্র। রাষ্ট্র হলেও এর সার্বভৌমত্ব ছিল না। এটি ৯৮৬ থেকে ১৯২৫ পর্যন্ত স্থায়ী ছিল। ১২০১ সাল থেকে কাতাদা ইবনে ইদরিস আল আলাউয়ি আল হাসানির বংশধররা ধারাবাহিকভাবে ১৯২৫ সাল পর্যন্ত শাসন করেন।
আফসার জাজাই

আফসার খান জাজাই (; জন্ম: ১০ আগস্ট, ১৯৯৩) কাবুলে জন্মগ্রহণকারী প্রথিতযশা আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য আফসার জাজাই দলে মূলতঃ উইকেট-রক্ষকের দায়িত্ব পালন করছেন। এছাড়াও, তিনি ডানহাতে ব্যাটিংয়ে পারদর্শীতা প্রদর্শন করে আসছেন।
সেপ্টেম্বর, ২০০৯ সালে আইসিসি অনূর্ধ্ব-১৯ ক্রিকেট বিশ্বকাপ বাছাইপর্বে ছয় খেলায় নয়জনকে আউট করতে সহায়তা করেন। মাত্র ১৬ বছর বয়সেই নিউজিল্যান্ডে অনুষ্ঠিত ২০১০ সালের আইসিসি অনূর্ধ্ব-১৯ ক্রিকেট বিশ্বকাপে আফগানিস্তান দলের সদস্য মনোনীত হন। এরপর ২০১২ সালেও দ্বিতীয়বারের মতো অনূর্ধ্ব-১৯ বিশ্বকাপ খেলেন।
১৮ বছর বয়সে শারজায় অনুষ্ঠিত আন্তর্মহাদেশীয় কাপে আফগানিস্তানের পক্ষে প্রথম-শ্রেণীর ক্রিকেটে অভিষেক ঘটে তার। দ্বিতীয় ইনিংসে তার অপরাজিত ৮৪* রানের সুবাদে আফগান দল নেদারল্যান্ডসের বিপক্ষে তিন উইকেটে জয়লাভ করে।
২৮ নভেম্বর, ২০১৪ তারিখে সংযুক্ত আরব আমিরাতের বিপক্ষে অনুষ্ঠিত প্রথম একদিনের আন্তর্জাতিকে অভিষেক ঘটে তার। আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য আফসার জাজাইসহ ১৫-সদস্যের চূড়ান্ত তালিকা প্রকাশ করে।
জাকির তালুকদার

জাকির তালুকদার বাংলাদেশি কথাসাহিত্যিক। বাংলা কথাসাহিত্যে তিনি ইতোমধ্যেই সুপ্রতিষ্ঠিত আসন তৈরি করে নিয়েছেন। তার মহাকাব্যিক উপন্যাস "পিতৃগণ" সমকালীন কথাসাহিত্যে একটি মৌলিক সংযোজন। তিনি ২০১৪ সালে বাংলা একাডেমি সাহিত্য পুরস্কারে ভূষিত হন, কিন্তু ১০ বছর পর ২০২৪ সালের ২৮ জানুয়ারি সেই পুরস্কার প্রত্যাখ্যানের ঘোষণা দেন।।
জাকির তালুকদার নাটোরে বেড়ে উঠেছেন ।
তিনি চিকিৎসাবিজ্ঞানে স্নাতক এবং স্বাস্থ্যঅর্থনীতিতে স্নাতকোত্তর ডিগ্রী লাভ করেন। কর্মজীবনে তিনি একজন চিকিৎসক। বিভিন্ন বেসরকারি প্রতিষ্ঠানের চিকিৎসা ও গবেষণা বিভাগে কাজ করছেন।
এক সময় প্রগতিশীল ছাত্র রাজনীতিতে সরাসরি জড়িত জাকির তালুকদার বরাবর সাম্রাজ্যবাদ বিরোধী সাংস্কৃতিক ও সামাজিক আন্দোলনে যুক্ত থাকায় তাঁর গদ্যে সমাজ বাস্তবতার সঙ্গে রাজনীতি ও ইতিহাসচেতনা এসেছে ভিন্ন মাত্রা নিয়ে। লেখালেখির শুরু থেকেই তিনি আলাদা এক পথ নির্মাণে সচেষ্ট ছিলেন। তার লেখায় ধর্মীয়, সামাজিক ও রাজনৈতিক বাস্তবতার সঙ্গে পুরাণের সংমিশ্রণ সম্পূর্ণ ভিন্ন এক মাত্রা নিয়ে উপস্থিত হয়েছে। "পিতৃগণ" ছাড়া "কুরসিনামা", "মুসলমানমঙ্গল, কবি ও কামিনী, ‘ছায়াবাস্তব, কল্পনা চাকমা ও রাজার সেপাই" তাঁর উল্লেখযোগ্য গ্রন্থ। ২০১৪ সালে বাংলা একাডেমী পুরস্কারে ভূষিত হয়েছেন।
এ পর্যন্ত ২৪টি গ্রন্থ তিনি রচনা করেছেন।
তার রচিত গ্রন্থসমূহ:
উইঘুর জাতি

উইঘুর জাতি (; ; Old Turkic: ; ) মধ্য এশিয়ায় বসবাসরত তুর্কি বংশোদ্ভূত একটি জাতিগোষ্ঠী। বর্তমানে উইঘুররা মূলত চীনের শিনচিয়াং অঞ্চলে বসবাস করে। উইঘুররা এই অঞ্চলের সরকারিভাবে স্বীকৃত ৫৬টি নৃতাত্ত্বিক সংখ্যালঘু গোষ্ঠীর অন্যতম। এখানকার ৮০% উইঘুর অঞ্চলের দক্ষিণপশ্চিমাঞ্চলে তারিম বেসিনে বসবাস করে। জিনজিয়াং এর বাইরে উইঘুরদের সবচেয়ে বড় সম্প্রদায় দক্ষিণ মধ্য হুনান প্রদেশে রয়েছে। চীনের বাইরে মধ্য এশিয়ার অন্যান্য রাষ্ট্র যেমন কাজাখস্তান, কিরগিজস্তান, উজবেকিস্তানে উল্লেখযোগ্য সংখ্যক উইঘুর বাস করে। এছাড়া আফগানিস্তান, পাকিস্তান, জার্মানি, বেলজিয়াম, নেদারল্যান্ড, নরওয়ে, সুইডেন, রাশিয়া, সৌদি আরব, কানাডা, যুক্তরাষ্ট্র ও তুরস্কে অল্পসংখ্যক উইঘুর রয়েছে।
মোহাম্মদ নাভিদ

মোহাম্মদ নাভিদ সেলিম (; জন্ম: ৩ জুন, ১৯৮৭) আমিরাতি ক্রিকেটার। সংযুক্ত আরব আমিরাত দলের পক্ষে আন্তর্জাতিক ক্রিকেট খেলছেন। দলে তিনি ডানহাতে বোলিং করে থাকেন।
২ মে, ২০১৪ তারিখে আফগানিস্তান দলের বিপক্ষে তার একদিনের আন্তর্জাতিকে অভিষেক ঘটে।
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য নাভিদসহ ১৫-সদস্যের চূড়ান্ত তালিকা প্রকাশ করে।
১২ মার্চ, ২০১৫ তারিখে ওয়েলিংটনের ওয়েলিংটন রিজিওন্যাল স্টেডিয়ামে অনুষ্ঠিত গ্রুপ পর্বের ৫ম খেলায় দক্ষিণ আফ্রিকার বিপক্ষে নিজস্ব সেরা ৩/৬৩ লাভ করেন। কিন্তু খেলায় তার দল দক্ষিণ আফ্রিকার কাছে ১৪৬ রানের বিশাল ব্যবধানে পরাজিত হয়।
দাস্তান

দাস্তান (داستان dâstân, Persian for "story") হল কথ্য ইতিহাসের একটি অলঙ্কৃত রূপ। এর উৎপত্তি মধ্য এশিয়ায়।
এতে সাধারণত কোনো চরিত্রকে প্রধান হিসেবে ধরা হয় যে বাইরের হামলাকারী বা শত্রু থেকে তার গোত্র বা জনগণকে রক্ষা করে। এই প্রধান চরিত্র এমনভাবে ফুটিয়ে তোলা হয় যাতে কীভাবে একজনের কাজ করা উচিত তার উদাহরণ দেয়া যায় এবং গল্পগুলো যাতে শিক্ষার মাধ্যম হয়ে উঠে। পন্ডিতদের কাছে দাস্তানগুলো সাংস্কৃতিক ইতিহাসে পূর্ণ বিষয়বস্তু। মধ্য এশিয়ায় রুশ আক্রমণের সময় অনেক নতুন দাস্তান সৃষ্টি হয়েছে। এসবে রুশ দখলদারিত্বের প্রতিবাদ করা হয়।
সাকলাইন হায়দার

সাকলাইন হায়দার () (জন্ম: ১০ আগস্ট, ১৯৮৭) পাকিস্তানের রাওয়ালপিন্ডিতে জন্মগ্রহণকারী আমিরাতি ক্রিকেটার। তিনি আন্তর্জাতিক ক্রিকেট অঙ্গনে সংযুক্ত আরব আমিরাত ক্রিকেট দলের প্রতিনিধিত্ব করছেন। দলে তিনি মূলতঃ উইকেট-কিপারের দায়িত্ব পালন করছেন। এছাড়াও, তিনি বামহাতে ব্যাটিং করে থাকেন।
২ ডিসেম্বর, ২০১৪ তারিখে আফগানিস্তান ক্রিকেট দলের বিপক্ষে তার একদিনের আন্তর্জাতিকে অভিষেক ঘটে।
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য সাকলাইন হায়দারসহ ১৫-সদস্যের চূড়ান্ত তালিকা প্রকাশ করে।
রামি আল জামারাত

রামি আল জামারাত ( ', "" পাথর নিক্ষেপ"") (শয়তানকে পাথর নিক্ষেপ"' বলেও পরিচিত) ইসলামের পঞ্চস্তম্ভের অন্যতম হজের একটি অংশ। হাজিরা মক্কার পূর্ব দিকে অবস্থিত মিনায় তিনটি দেয়ালে ("জামারাত" নামে পরিচিত, ইতিপূর্বে এগুলো স্তম্ভ আকারের ছিল) পাথর নিক্ষেপ করেন। এটি হজের অন্যতম গুরুত্বপূর্ণ অংশ। মিনায় আসার পূর্বে মুজদালিফায় অবস্থানের সময় সাধারণত পাথর সংগ্রহ করা হয়।
২০০৪ সাল পর্যন্ত তিনটি উচু স্তম্ভে পাথর নিক্ষেপ করা হত। এরপর সৌদি কর্তৃপক্ষ নিরাপত্তার জন্য এসব স্তম্ভের স্থলে ২৬ মিটার দীর্ঘ দেয়াল নির্মাণ করে। অনেক হাজিদের নিক্ষিপ্ত পাথর ভুলবশত অন্যদিকের হাজিদের দিকে গিয়ে পড়ত। জামারাতে সহজে পৌছানোর জন্য এগুলোর চারপাশে পায়ে জামারাত সেতু নির্মাণ করা হয়।